قارا خان لنکرانا موختلیف یئرلردن صنعتکار و اوستالار گتیرتمیشدی. او، شهرین قالا دیوارلارینی، خان سارایینی، مسجید، حامام، بازار، کاروانسارا اینشا ائتدیردی. بو دؤورده شهرده ایکی بازار وار ایدی: یوخاری (مرکزی) و آشاغی بازار. بو دؤور تیکیلی‌لری آراسیندا گؤزللیک و معمارلیق باخیمیندان خان سارایی دیقّتی داها چوخ جلب ائدیردی. ایکی مرتبه‌دن عیبارت اولان سارای باشدان باشا شبکه‌لی اولوب، رنگارنگ شوشه‌لرله بزه‌دیلمیشدی.